**KISKŐRÖS VÁROS POLGÁRMESTERE**

**ELŐTERJESZTÉS**

(a Képviselő-testület 2022. március 23-i ülésére)

**TÁRGY: Kiskőrös Város Fúvószenekaráért Alapítvány NÉVHASZNÁLAT IRÁNTI KÉRELME**

Király Dóra, Breznyán Attila, Boldoczki Sándor, Breznyán Gergő András, Csipak István, dr. Csipakné Bóna Andrea, László Sándor, Markó Zoltán Pál, Opauszki János, Sutus Etelka, Sipiczki György és Szentpéteri Attila kiskőrösi lakosok 2022. január 21 napján a Polgári Törvénykönyvről szóló 2013. évi V. törvény és az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény alapján működő alapítvány létrehozását határozták el.

Az alapítók az alapítvány létrehozásával Kiskőrös Város Fúvószenekarának tagjaiból szervezett zenei csoport működési feltételeinek javítását, így Kiskőrös Város Fúvószenekarának, vezetésének és tagjainak, a zenekarral együttműködő, de azon kívülálló művészek anyagi és erkölcsi támogatását, valamint a Zenekar zenei előadó-művészeti tevékenységének és a Zenekar részvételével megvalósuló zenei eseményeknek finanszírozását tűzték ki célul. Az alapítvány rendeltetése a zenei ismeretterjesztés, Kiskőrös város és a térség fúvószenei hagyományainak ápolása, hagyományőrzése és bemutatása, a zenei kulturális örökség megóvása, a legmagasabb szintű zenei előadások, produkciók, hangversenyek, térzenék és egyéb műsoros rendezvényének létrehozásának és bemutatásának biztosítása. Az alapítvány további kiemelt célja intézményes kereteket teremteni a tehetséggondozáshoz, így erőfeszítéseket kíván tenni annak érdekében, hogy a Fúvószenekar részt tudjon vállalni a térség fiataljai zenei nevelésének elősegítésében, az utánpótlás nevelésében, oktatásában, anyagi támogatással és szereplési lehetőség biztosításával is. Az alapítvány a térség nemzetiségeinek sokszínűségét kihasználva ugyancsak támogatni kívánja a Zenekart a különböző nemzetiségi hagyományok megőrzésében és továbbadásában.

Az alapítvány az alapítók elhatározásának megfelelően a „Kiskőrös Város Fúvószenekaráért Alapítvány” elnevezést viseli, amely névhasználathoz az Önkormányzat hozzájárulása szükséges.

A civil szervezetek bírósági nyilvántartásáról és az ezzel összefüggő eljárási szabályokról szóló 2011 évi CLXXXI. törvény 21. § (4) bekezdésében foglaltakra figyelemmel arra, - „Ha a szervezet neve olyan elnevezést tartalmaz, amelyhez másnak jogi érdeke fűződik, a kérelemhez csatolni kell a jogosult hozzájárulását tartalmazó nyilatkozatot” – hogy az alapítvány a nevében a Kiskőrös város nevét fel kívánja tüntetni.

A hatályos jogszabályok értelmében figyelemmel arra, hogy az alapítvány a nevében a Kiskőrös Város nevét fel kívánja tűntetni, ezért szükséges az érintett Önkormányzat hozzájárulása.

A fentiek alapján javaslom a határozat-tervezetben foglaltak elfogadását.

**Kiskőrös, 2022. március 11.**

**Domonyi László s.k.,**

**polgármester**

**HATÁROZAT-TERVEZET**

A Képviselő-testület:

a civil szervezetek bírósági nyilvántartásáról és az ezzel összefüggő eljárási szabályokról szóló 2011 évi CLXXXI. törvény 21. § (4) bekezdésében foglaltakra figyelemmel- hozzájárul ahhoz, hogya Kiskőrös Város Fúvószenekaráért Alapítvány a város nevét az alapítvány nevében szerepeltesse.

**Felelős:** polgármester

**Határidő:** azonnal